Държавен вестник, бр. 38, 2006 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  38
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 204
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
контрол над взривните вещества, огнестрелни-
те оръжия и боеприпасите, приет от ХL Народ-
но събрание на 26 април 2006 г.
Издаден в София на 3 май 2006 г.
Президент на републиката: Георги Първанов
Подпечатан с държавния печат.
Министър на правосъдието: Георги  Петканов
ЗАКОН
за изменение и допълнение на Закона за кон-
трол над взривните вещества, огнестрелните
оръжия и боеприпасите (обн., ДВ, бр. 133 от
1998 г.; изм., бр. 85 от 2000 г., бр. 99 от 2002 г.,
бр. 71 от 2003 г., бр. 102 и 105 от 2005 г., бр. 17
и 30 от 2006 г.)
§ 1. Член 3 се изменя така:
“Чл. 3. Взривни вещества по смисъла на
този закон са химични съединения или смес
от съединения, които при определени усло-
вия са способни на бързо саморазпространя-
ващо се химично превръщане с отделяне на
голямо количество топлина и с високо наля-
гане на газообразни продукти с разрушител-
но или метателно действие, както и изделия-
та, които ги съдържат.”
§ 2. В чл. 7 се правят следните изменения и
допълнения:
1. Създават се нови ал. 4 и 5 и ал. 6 и 7:
“(4) По искане на лицата, получили разре-
шение за носене и употреба на огнестрелно
оръжие, се издава европейски паспорт на ог-
нестрелното оръжие по ред, определен в пра-
вилника за прилагане на закона.
(5) При издаване на европейски паспорт по
ал. 4 за оръжие за самоотбрана се изисква раз-
решение за внасяне или транзитно преминава-
не на оръжието от съответната държава—член-
ка на Европейския съюз.
(6) В европейския паспорт на оръжието за
самоотбрана се вписват данните от разрешени-
ето по ал. 5.
(7) При издаване на европейски паспорт по
ал. 4 за оръжия за ловни, спортни и културни
цели разрешението по ал. 5 не се изисква.”
2. Досегашните ал. 4 и 5 стават съответно
ал. 8 и 9.
§ 3. В чл. 7а, ал. 2 се правят следните изме-
нения и допълнения:
1. Създава се нова т. 4:
“4. данни за издадените европейски паспор-
ти по чл. 7, ал. 4.”
2. Досегашната т. 4 става т. 5.
§ 4. В чл. 11, ал. 1 след думата “боеприпаси”
се добавя “на територията на Република Бълга-
рия, както и от и до териториите на държави—
членки на Европейския съюз”.
§ 5. В чл. 12, ал. 1, т. 5 думите “чл. 82, ал. 1”
се заменят с “чл. 78, ал. 1”.
§ 6. В чл. 13, т. 2, буква “г” думите “чл. 82,
ал. 1” се заменят с “чл. 78, ал. 1”.
§ 7. В чл. 14, ал. 1 думата “промишлени” се
заменя с “граждански”.
§ 8. Член 14г се изменя така:
“Чл. 14г. Юридическите и физическите лица
могат да придобиват, съхраняват, пренасят и
употребяват взривни вещества по ред, опреде-
лен в правилника за прилагане на закона.”
§ 9. В чл. 19 след думата “боеприпаси” се
поставя запетая и се добавя “с изключение на
взривни вещества за граждански цели”.
§ 10. В чл. 20 думата “използвани” се зали-
чава, а думата “промишлени” се заменя с
“граждански”.
§ 11. В § 1 от допълнителните разпоредби се
правят следните изменения и допълнения:
1. Създават се нови т. 1 и 2:
“1. “Европейски паспорт на огнестрелно
оръжие” е официален удостоверителен доку-
мент, който се издава на лице, получило разре-
шение за носене и употреба на огнестрелно
оръжие, при преминаването му от територията
на една държава—членка на Европейския съюз,
в друга. Европейският паспорт съдържа номер,
срок на валидност, лични данни на лицето, вид,
марка, модел, категория, калибър и сериен
номер на огнестрелното оръжие, както и ин-
формация за забрани или разрешителен режим
в съответните държави членки за посоченото в
паспорта оръжие.
2. “Взривни вещества за граждански цели” са
взривните вещества, попадащи в Клас I от Пре-
поръките на ООН за превоз на опасни товари.”
2. Досегашните т. 1 и 2 стават съответно
т. 3 и 4.
Заключителна разпоредба
§ 12. Законът влиза в сила от датата на вли-
зане в сила на Договора за присъединяване на
Република България към Европейския съюз, с
изключение на § 5 и § 6, които влизат в сила от
1 май 2006 г.
Законът е приет от 40-то Народно събрание
на 26 април 2006 г. и е подпечатан с официал-
ния печат на Народното събрание.
За председател на Народното събрание:
Любен Корнезов
30383